Søndag forsøgte Lars Besand at slå verdensrekorden i sportsgrenen ’Log Press’. Se her om det lykkedes.

Der var spændte muskler da nordjyden Lars Besand sammen med sin træstamme Gertrud forsøgte at sætte en spritny verdensrekord i Power Fitness i Svendborg. Lars Besand, der også er kendt under navnet Lars Happy Viking, er nemlig stærkere end de fleste. Og så dyrker han en sport, som få kan være med på – han løfter træstammer. Log Press, som sportsdisciplinen officielt hedder, går i al sin enkelthed ud på at løfte en meget tung træstamme over hovedet. Noget den 46-årige glade viking er så god til, at han har sat flere danmarksrekorder i forskellige vægtklasser og aldersgrupper. Søndag forsøgte Lars Besand så at løfte 167 kilograms træstamme og dermed sætte verdensrekord. Se om det lykkedes ham i videoen herunder.